नव-बिहार समाचार: आईसीआईसीआई बैंक ने की सामाजिक दायित्व की सराहनीय पहल
आईसीआईसीआई बैंक ने की सामाजिक दायित्व की सराहनीय पहल
नव-बिहार समाचार, भागलपुर। देश भर में व्याप्त वैश्विक महामारी कोरोना संक्रमण से बचाव को लेकर जहां आज भी लॉकडाउन जारी है। वहीं आईसीआईसीआई बैंक की नवगछिया शाखा के युवा शाखा प्रबंधक अमित कुमार ने इस वैश्विक महामारी से बचाव को लेकर बैंक की तरफ से सामाजिक दायित्व निर्वहन के तहत सराहनीय पहल की है। जिसके तहत शनिवार को भागलपुर के जिला पदाधिकारी प्रणव कुमार और जिला पंचायती राज पदाधिकारी राजेश कुमार को इस आपदा के समय मे सेनेटाइजर और मास्क उपलब्ध कराकर जिला प्रशासन का सहयोग किया है। साथ ही इस सहयोग से व्यक्तिगत स्वच्छ्ता पर विशेष जोर भी दिया गया। मौके पर ICICI बैंक ब्रांच मैनेजर के साथ प्रतिनिधि भी उपस्थित थे। इस पहल की जिला पदाधिकारी प्रणव कुमार और जिला पंचायती राज पदाधिकारी राजेश कुमार ने इस कार्य की प्रशंसा भी की।
इसके बाद आईसीआईसीआई बैंक की नवगछिया शाखा के शाखा प्रबंधक अमित कुमार ने नगर पंचायत नवगछिया कार्यालय में कार्यपालक पदाधिकारी संजीव कुमार सुमन सहित सभी प्रमुख नगर पंचायत कर्मियों को भी सेनेटाइजर और मास्क उपलब्ध कराया। इसके साथ ही उन्होंने आमजनों से अपील की है कि कोविड-19 के विरुद्ध इस जंग में हर व्यक्ति सर्तकता व सावधानी बरतें। साथ ही प्रशासन द्वारा किये जा रहे प्रयासों के प्रति जागरूक दृष्टिकोण अपनाते हुए सहयोग करें।